อาอิชะฮ์

อาอิชะฮ์ บินต์ อะบีบักร์ (; ) เป็นภรรยาคนที่ 3 และภรรยาที่เด็กที่สุดของศาสดามุฮัมมัด

ข้อมูลเกี่ยวกับวัยเด้กของเธอมีน้อย แหล่งข้อมูลสมัยคลาสสิกส่วนใหญ่กล่าวครอบคลุมที่อาอิชะฮ์แต่งงานตอนอายุ 6 หรือ 7 ขวบ และทำให้สมบูรณ์ตอนอายุ 9 ขวบ อายุของเธอเป็นที่มาของความขัดแย้งทางอุดมการณ์ อาอิชะฮ์มีบทบาทสำคัญต่อประวัติศาสตร์อิสลามช่วงต้น ทั้งในตอนที่มุฮัมมัดยังมีชีวิตอยู่และเสียชีวิตแล้ว ในธรรมเนียมซุนนี อาอิชะฮ์ดูมีความเป็นนักวิชาการ ฉลาด และอยากรู้อยากเห็น เธอมีส่วนร่วมในการเผยแผ่หลักคำสอนของมุฮัมมัดและบริการสังคมมุสลิมหลังท่านศาสดาเสียชีวิตเป็นเวลา 44 ปี เธอยังเป็นผู้รายงานฮะดีษ 2,210 สายรายงานIslamyat: a core text for students. ไม่เพียงแต่ชีวิตส่วนตัวกับมุฮัมมัดเท่านั้น แต่ยังรวมถึงหัวข้อต่าง ๆ เช่น มรดก, ฮัจญ์ และอวสานวิทยา สติปัญญาและความรู้ของเธอในสาขาวิชาต่าง ๆ รวมถึงบทกวีและการแพทย์ ได้รับการยกย่องอย่างสูงจากนักวิชาการและผู้ทรงคุณวุฒิในยุคแรก ๆ เช่น อัซซุฮรี และอุรวะฮ์ อิบน์ อัซซุบัยร์ ลูกศิษย์ของเธอ

อะบูบักร์ () พ่อของเธอ กลายเป็นเคาะลีฟะฮ์คนแรกต่อจากมุฮัมมัด สองปีต่อมา อุมัร () สืบทอดหน้าที่ต่อ อาอิชะฮ์มีบทบาทสำคัญในฐานะฝ่ายค้านต่อเคาะลีฟะฮ์ อุษมาน () แม้ว่าเธอก็ต่อต้านผู้ที่รับผิดชอบต่อการลอบสังหารตัวเขาด้วย เธอไม่ยอมรับอะลี () เป็นผู้สืบทอดของอุษมาน และเข้าร่วมกับอัซซุบัยร์ อิบน์ อัลเอาวามกับฏ็อลฮะฮ์ อิบน์ อุบัยดุลลอฮ์ เธอพ่ายแพ้ในสงครามอูฐ และหลังจากนั้นจึงเกษียณตนเองในมะดีนะฮ์ คืนดีกับอะลี และไม่ต่อต้านเคาะลีฟะฮ์ มุอาวิยะฮ์ () เธอเข้าร่วมสงครมด้วยการกล่าวสุนทรพจน์และนำทัพบนหลังอูฐของเธอ ท้ายที่สุดเธอก็พ่ายแพ้ในการต่อสู้ แต่การมีส่วนร่วมและความมุ่งมั่นของเธอทำให้เกิดความประทับใจไม่รู้ลืม เนื่องจากการมีส่วนร่วมในสงคราม ทำให้มุสลิมนิกายชีอะฮ์โดยทั่วไปมองอาอิชะฮ์ในแง่ลบ ส่วนในซุนนี อาอิชะฮ์ถูกมองเป็นนักวิชาการอิสลามชั้นนำและครูของผู้ติดตามและหลายคน

ชีวิตช่วงต้น
อาอิชะฮ์เกิดที่มักกะฮ์เมื่อ "อาอิชะฮ์เกิดเมื่อต้นปีที่สี่ของการเป็นศาสดา"นั่นคือ ค.ศ. 613–614 โดยเป็นลูกสาวของอะบูบักร์กับอะบูบักร์ ผู้ติดตาม 2 คนจากผู้ติดตามที่มุฮัมมัดเชื่อมั่นที่สุด ไม่มีข้อมูลใดกล่าวถึงชีวิตวัยเด็กของเธอไว้มาก

แต่งงานกับมุฮัมมัด
แนวคิดการจับคู่อาอิชะฮ์กับมุฮัมมัดได้รับการแนะนำจากเคาละฮ์ บินต์ ฮะกีม หลังเคาะดีญะฮ์ บินต์ คุวัยลิด ภรรยาคนแรกของมุฮัมมัด เสียชีวิต หลังจากนี้ ข้อตกลงก่อนหน้านี้เกี่ยวกับการแต่งงานระหว่างอาอิชะฮ์กับญุบัยร์ อิบน์ มุฏอิมจึงยุติชั่วครู่ด้วยความยินยอมร่วมกัน ในตอนแรก อะบูบักร์ไม่แน่ใจ "เนื่องจากเกี่ยวกับความเหมาะสมหรือแม้แต่ถูกต้องตามกฎหมายในการแต่งงานระหว่างลูกสาวของเขากับ 'พี่ชาย' " มุฮัมมัดจึงตอบว่า พวกเขาเป็นพี่น้องกันในทางศาสนาเท่านั้น ดับเบิลยู. มอนต์โกเมอรี วัตต์ นักบูรพาคดีศึกษา เสนอแนะว่า มุฮัมมัดหวังที่จะกระชับความสัมพันธ์ของเขากับอะบูบักร์ การกระชับความสัมพันธ์โดยทั่วไปถือเป็นพื้นฐานในการแต่งงานตามวัฒนธรรมอาหรับ 

ฮะดีษที่มีอยู่ทั้งหมดยอมรับว่าอาอิชะฮ์แต่งงานกับมุฮัมมัดที่มักกะฮ์ แต่การแต่งงานทำให้สมบูรณ์ในเดือนเชาวาลหลังการฮิจเราะห์ไปยังมะดีนะฮ์ (เมษายน ค.ศ. 623) ข้อมูลสมัยคลาสสิกบางส่วนระบุให้อาอิชะฮ์พูดถึงการแต่งงานว่าให้จัดขึ้นในมะดีนะฮ์โดยไม่กล่าวถึงความล่าช้าใด ๆ

อายุตอนแต่งงาน
ข้อมูลอิสลามสมัยคลาสสิกระบุอายุอาอิชะฮ์ตอนแต่งงานไว้ที่ 6 หรือ 7 ขวบ และทำให้สมบูรณ์ตอน 9 หรือ 10 ขวบ ในฮะดีษจากเศาะฮีฮ อัลบุคอรีระบุว่าอาอิชะฮ์เล่าถึงการแต่งงานเมื่ออายุได้หกขวบ ชีวประวัติของอิบน์ ซะอด์ถือว่าอายุของเธอตอนแต่งงานอยู่ระหว่าง 6 ถึง 7 ขวบ และระบุช่วงที่การแต่งงานมบูรณ์ที่อายุ 9 ขวบ ส่วนหนังสือชีวประวัติมุฮัมมัดของอิบน์ ฮิชามเสนอแนะว่าตอนที่การแต่งงานสมบูรณ์ เธออาจมีอายุสิบขวบ อัฏเฏาะบะรีระบุว่า หลังแต่งงาน อาอิชะฮ์ยังคงอยู่กับพ่อแม่ และบรรลุความสัมพันธ์เมื่ออายุเก้าขวบ ตั้งแต่เธอยังเยาว์วัยและยังไม่บรรลุนิติภาวะในเวลาแต่งงาน อย่างไรก็ตาม ในบริเวณอื่น อัฏเฏาะบะรีดูเหมือนเสนอแนะว่าเธอเกิดในช่วงญาฮิลียะฮ์ (ก่อน ค.ศ. 610) ซึ่งจะแปลงอายุของเธอตอนแต่งงานไว้ที่ประมาณ 12 ขวบหรือมากกว่านั้น

ในวรรณกรรมอิสลาม การแต่งงานของเธอช่วงอายุน้อยไม่ได้ดึงดูดความสำคัญทางวาทกรรมใด ๆ ถึงกระนั้น Spellberg และ Ali พบถึงการระบุอายุของเธอนั้นผิดไปจากนักเขียนชีวประวัติมุสลิมยุคแรก และตั้งสมมติฐานถึงความหมายโดยนัยของความเป็นพรหมจารี และยิ่งกว่านั้นคือความบริสุทธิ์ทางศาสนาของเธอ นักวิชาการมุสลิมรุ่นหลังไม่สนใจอายุของเธอเช่นกัน และไม่มีใครสนใจแม้แต่นักโต้เถียงชาวคริสต์ในสมัยกลางถึงสมัยใหม่ตอนต้น 

ตั้งแต่ช่วงปลายคริสต์ศตวรรษที่ 19 เมื่อโลกตะวันออกกับการผิดศีลธรรมถูกกล่าวหาว่าเป็นเรื่องที่น่ารังเกียจมากขึ้น เจ้าอำนาจอาณานิคมพยายามที่จะควบคุมอายุที่รับรู้ยินยอม เนื่องจากความพยายามดังกล่าวทำให้เกิดความขัดแย้งกับรูปแบบท้องถิ่นของชะรีอะฮ์ ทำให้อายุของอาอิชะฮ์ตอนแต่งงาน — และแบบอย่างที่เกี่ยวข้องของศาสดา — กลายเป็นคำอธิบายที่โดดเด่นถึงความล้าหลังของสังคมมุสลิมและการไม่ปฏิรูปของพวกเขา เพื่อตอบสนองต่อสิ่งนี้ มุสลิมบางคนเลือกที่จะปรับตัวเองให้สอดคล้องกับโครงการในการทำให้ถูกต้องตามสมัย และคำนวณอายุของเธอใหม่ โดยใช้กลยุทธ์ในการละเลยและมอบหมายหน้าที่อันชาญฉลาด เพื่อแก้ไขไปที่ช่วงวัยรุ่นตอนต้น แต่ฝ่ายอนุรักษ์นิยมไม่ยอมรับการตีความเช่นนี้ เนื่องจากคัดค้านกับอิลมุลฮะดีษ

ตั้งแต่กลางคริสต์ศตวรรษที่ 20 ท่ามกลางความกังวลเกี่ยวกับลัทธิอิสลามหัวรุนแรงที่เพิ่มมากขึ้น ในขณะที่สังคมมุสลิมและศาสนาอิสลามเองก็ถูกตรวจสอบอย่างละเอียดถี่ถ้วน การวิพากษ์วิจารณ์เกี่ยวกับวัยแต่งงานของอาอิชะฮ์เมื่ออายุยังน้อยจึงเริ่มมีมากมาย สิ่งนี้กระตุ้นให้นักวิชาการมุสลิมหลายคนปรับบริบทอายุของอาอิชะฮ์ที่ยอมรับกันตามประเพณี โดยเน้นไปที่ความสัมพันธ์ทางวัฒนธรรม ยุคสมัย มิติทางการเมืองของการแต่งงาน ร่างกายที่ไม่ธรรมดาของอาอิชะฮ์ เป็นต้น นับตั้งแต่ปลายคริสต์ศตวรรษที่ 20 นักโต้เถียงใช้อายุของอาอิชะฮ์ในการกล่าวหามุฮัมมัดถึงการเป็นพวกใคร่เด็กและอธิบายการแต่งงานกับเด็กในสังคมมุสลิมที่มีรายงานพบในความถี่ที่สูงกว่า

 ชีวิตส่วนตัว 
 ความสัมพันธ์กับมุฮัมมัด 
ในธรรมเนียมมุสลิมส่วนใหญ่ เคาะดีญะฮ์ บินต์ คุวัยลิดถูกจัดให้เป็นภรรยาที่เป็นที่รักมากที่สุดและเป็นคนโปรดของมุฮัมมัด ธรรมเนียมซุนนีจัดให้อาอิชะฮ์เป็นคนโปรดรองลงมาจากเคาะดีญะฮ์ มีฮะดีษบางส่วนที่สนับสนุนความเชื่อนี้ โดยมีเรื่องหนึ่งระบุว่า เมื่อผู้ติดตามคนหนึ่งถามมุฮัมมัดว่า "ใครคือบุคคลที่ท่านรักมากที่สุดในโลก?" ท่านตอบว่า "อาอิชะฮ์" ส่วนอีกเรื่องหนึ่งระบุว่า มุฮัมมัดสร้างบ้านอาอิชะฮ์ให้ประตูบ้านของเธอหน้าหน้าไปยังมัสยิดโดยตรง และเธอเป็นผู้หญิงคนเดียวที่มุฮัมมัดได้รับโองการด้วย ทั้งคู่อาบน้ำในที่เดียวกันและท่านดุอาอ์ขณะที่เธอนอนเหยียดยาวอยู่ตรงหน้า

ธรรมเนียมต่าง ๆ เปิดเผยความรักซึ่งกันและกันระหว่างมุฮัมมัดกับอาอิชะฮ์ ท่านมักจะนั่งดูเธอกับเพื่อน ๆ เล่นตุ๊กตา และในบางครั้ง ท่านอาจร่วมเล่นกับพวกเธอด้วย นอกจากนี้ มุฮัมมัดกับอาอิชะฮ์มีความสัมพันธ์ทางปัญญาที่แข็งแกร่ง มุฮัมมัดเห็นคุณค่าด้านความทรงจำและความเฉลียวฉลาดของเธอ ท่านจึงแนะนำให้ผู้ติดตามนำเอาแนวทางปฏิบัติทางศาสนาบางส่วนจากเธอ

การถูกกล่าวหาว่าทำชู้

มุฮัมมัดเสียชีวิต

เสียชีวิต
อาอิชะฮ์เสียชีวิตในบ้านของเธอที่มะดีนะฮ์ในวันที่ 17 เราะมะฎอน ฮ.ศ. 58 (16 กรกฎาคม ค.ศ. 678) ด้วยอายุ 67 ปี"ตอนที่ท่านศาสนทูต (ศ็อลลัลลอฮุอะลัยฮิวะซัลลัม) เสียชีวิต เธอมีอายุ 18 ปี และยังคงเป็นหม้ายเป็นเวลา 48 ปี จนเธอเสียชีวิตตอนอายุ 67 ปี ในช่วงชีวิตเธอพบเห็นเคาะลีฟะฮ์ปกครองทั้งหมด 4 องค์ เธอเสียชีวิตในเดือนเราะมะฎอน ฮ.ศ. 58 ในรัชสมัยของมุอาวิยะฮ์..." อะบูฮุร็อยเราะฮ์เป็นผู้นำละหมาดศพหลังละหมาดตะฮัจญุด (กลางคืน และฝังศพเธอที่ญันนะตุลบะเกียะอ์

หมายเหตุ

 อ้างอิง 

ข้อมูล






















  Read pages 125, 126, 127, and 128 online.












































อ่านเพิ่ม






  (translated from the French by Anne Carter)

หมวดหมู่:บุคคลที่เกิดในคริสต์ทศวรรษ 610
หมวดหมู่:บุคคลในอัลกุรอาน
หมวดหมู่:หญิงชาวอาหรับ
หมวดหมู่:ลูกของเคาะลีฟะฮ์อัรรอชิดูน
หมวดหมู่:ครอบครัวอะบูบักร์
หมวดหมู่:การสมรสในวัยเด็ก
หมวดหมู่:ภรรยาของมุฮัมมัด
หมวดหมู่:นักบุญหญิงมุสลิม
หมวดหมู่:บุคคลในฟิตนะฮ์ครั้งแรก
หมวดหมู่:บุคคลที่ฝังที่ญันนะตุลบะเกียะอ์